אלברו מרטין

אלברו רפאל מרטין אוריול (בספרדית: Álvaro Rafael Martín Uriol; נולד ב-18 ביוני 1994) הוא אתלט ספרדי, אלוף אולימפי (פריז 2024) במרתון הליכה תחרותית ,אלוף העולם (בודפשט 2023) בהליכה ל-20 ק"מ, ובהליכה ל-35 ק"מ. פעמיים ברציפות אלוף אירופה (ברלין 2018 ומינכן 2022) בהליכה ל-20 ק"מ. 

 ביוגרפיה 
מרטין נולד וגדל בירנה שבספרד.

 2012 
מרטין השתתף בהליכה ל-20 ק"מ באולימפיאדת לונדון שנערכה באוגוסט בלונדון שבממלכה המאוחדת, אך לא סיים את התחרות.

 2013 
באליפות העולם שנערכה במוסקבה, רוסיה באוגוסט סיים במקום 23 בהליכה ל-20 ק"מ בתוצאה של 1:25:12 שעות.

 2014 
באליפות אירופה שנערכה בציריך, שווייץ באוגוסט סיים במקום חמישי בהליכה ל-20 ק"מ בתוצאה של 1:21:41 שעות.

 2015 
באליפות העולם שנערכה בבייג'ינג, רפובליקה העממית של סין באוגוסט סיים במקום 16 בהליכה ל-20 ק"מ בתוצאה של 1:22:04 שעות.

 2016 
באולימפיאדת ריו דה ז'ניירו שנערכה באוגוסט סיים במקום 22 בהליכה ל-20 ק"מ בתוצאה של 1:22:11 שעות.

 2017 
באליפות העולם שנערכה בלונדון, הממלכה המאוחדת באוגוסט סיים במקום שמיני בהליכה ל-20 ק"מ בתוצאה של 1:19:41 שעות.

 2018 
 אלוף אירופה 
באליפות אירופה שנערכה בברלין, גרמניה באוגוסט זכה במדליית זהב בהליכה ל-20 ק"מ בתוצאה של 1:20:42 שעות, לפני בן ארצו דייגו גרסיה קררה (1:20:48 שעות) ווסילי מיזינוב שהשתתף כאתלט נייטרלי מורשה (1:20:50 שעות).

 2019 
באליפות העולם שנערכה בדוחה שבקטר באוקטובר סיים במקום 22 בהליכה ל-20 ק"מ בתוצאה של 1:33:20 שעות.

 2021 
 מקום רביעי באולימפיאדת טוקיו 
באולימפיאדת טוקיו שנערכה באוגוסט סיים במקום רביעי בהליכה ל-20 ק"מ בתוצאה של 1:21:46 שעות.

 2022 
באליפות העולם שנערכה ביוג'ין שבאורגון, ארצות הברית ביולי סיים במקום שביעי בהליכה ל-20 ק"מ בתוצאה של 1:20:19 שעות.

 פעם שנייה ברציפות אלוף אירופה 
באליפות אירופה שנערכה במינכן, גרמניה זכה במדליית זהב באוגוסט בהליכה ל-20 ק"מ בשיא אישי חדש של 1:19:11 שעות, לפני פרסס קרלסטרם משוודיה (1:19:23 שעות) ודייגו גרסיה קררה מספרד (1:19:45 שעות).

 2023 
 אלוף העולם 
באליפות העולם שנערכה בבודפשט, הונגריה באוגוסט זכה בשתי מדליות זהב, בהליכה ל-20 ק"מ בשיא אישי חדש של 1:17:32 שעות, לפני פרסס קרלסטרם משוודיה (1:17:39 שעות) וקאיו בונפים מברזיל (1:17:47 שעות) ובהליכה ל-35 ק"מ בשיא לאומי חדש של 2:24:30 שעות, לפני בריאן פינטאדו מאקוודור (2:24:34 שעות) ומסטורה קאוואנו מיפן (2:25:12 שעות).

 2024 
 אלוף אולימפי ומדליית ארד 
באולימפיאדת פריז זכה מרטין במדליית זהב במרתון הליכה תחרותית ביחד עם מריה פרס בתוצאה של 2:50:31 שעות, לפני בריאן פינטאדו וגלנדה מורחון מאקוודור (2:51:22 שעות) ורידיאן קאולי וג'מימה מונטאג מאוסטרליה (2:51:38 שעות).

בהליכה ל-20 ק"מ זכה מרטין במדליית ארד בתוצאה של 1:19:11 שעות, אחרי בריאן פינטאדו (1:18:55 שעות) וקאיו בונפים מברזיל (1:19:09 שעות).

 שיאים אישיים 
 20 ק"מ הליכה: 1:17:32 שעות (2023)
 35 ק"מ הליכה: 2:24:30 שעות (2023), שיא ספרד

 קישורים חיצוניים 

קטגוריה:הלכים
קטגוריה:אתלטים ספרדים
קטגוריה:אלופים אולימפיים: אתלטיקה
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:הלכים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:משתתפים ספרדים באולימפיאדת טוקיו (2020)
קטגוריה:משתתפים ספרדים באולימפיאדת פריז (2024)
קטגוריה:אלופים אולימפיים מספרד
קטגוריה:זוכי מדליית ארד אולימפית: אתלטיקה
קטגוריה:ספרדים שנולדו ב-1994